Document ID: /roh_data/filtered/fineweb-2-filterrobots_roh.jsonl.gz/50708

La scola da musica Engiadin’Ota ha tema da vegnir sut la rodas e cunquai betg pli avair ina finanziaziun segirada.
Schon ils onns avant il 2008 na era la scola betg suttamessa al circul. Ella stueva mintg’onn cumbatter per las contribuziuns da mintga vischnanca, quai era fitg stentus, di Mengia Demarmels, la manadra da la scola.
Dependents da sustegn finanzial
Radund 550'000 francs clappa la scola da musica totalmain l’onn da chantun e vischnancas. Cun la reorganisaziun na è al mument dentant betg planisà che la scola fa part dals statuts da la regiun Malögia. Ella è cunquai betg incumbensa da la regiun.
Vulan uschè svelt pussaivel soluziun
Tenor ils presidents communals da la regiun Malögia na fiss quai betg in avantatg d’esser en la regiun. Las vischnancas pon er alura decider ch’ella vulan betg sa participar vi da la finanziaziun. La soluziun da la politica è perquai da far cun mintga vischnanca in contract.